今次係我第一次o黎呢度食o野，睇完食評都已經有心理準備會好趕好快服務態度麻麻，但係發覺又唔係o番服務態度都幾好呀！唔係講得咁差啫。星期六11點50分去到坐底，伙計埋o黎落單，我o地話要茶餐佢話未有問我o地要早餐好唔好？我o地話等，仲諗住佢會嫌我o地麻煩，點知不單冇仲話幫我o地上咗野飲先等到12點即刻上埋個餐俾我o地，唔知係唔係我好彩呢！講番d野食，分別叫咗2個茶餐﹑牛油多士﹑奶茶。通粉個湯幾夠味，多士好脆，奶茶好"正"不過就迷你咗少少。